Hvert år i januar sender bankerne en årsoversigt til deres kunder. Det er en slags årsopgørelse over, hvad bankerne fx indberetter til Skat.
Årsoversigten indeholder følgende oplysninger:
Hvor mange penge, der står på dine konti
Hvilken rente du får på dine konti
Hvilken rente du betaler for eventuelle lån
Hvilke gebyrer og evt. løbende omkostninger du har betalt
Kort sagt er årsoversigten fra banken en kvittering på, hvad du har brugt banken til sidste år.
Du modtager typisk din årsoversigt i e-Boks. Du kan logge på e-Boks med MitID via app eller hjemmeside.